ສະ​ພາ​ການ​ຄ້າ ແລະ ອຸດ​ສາ​ຫະ​ກຳ​ແຫ່​ງ​ຊາດ ລາວ ຈະ​​ປະ​ຕິ​ບັດ 4 ວຽກ​ງານ​ ເພື່ອ​ສົ່ງ​ເສີມ​ການ​ຄ້າ-ການ​ລົງ​ທຶນ​ ກັບຕ່າງ​ປະ​ເທດ​ 
ວຽກ​ງານ​ທີ່​ລັດ​ຖະ​ບານ ລາວ ຈະ​ຕ້ອງ​ເລັ່ງ​ປັບ​ປຸງ ​ການ​ບ​ໍ​ລິ​ຫານ​ງານ ​ໃຫ້​ມີ​ປະ​ສິດ​ທິ​ພາບ ​ໃນ​ການ​ປະ​ຕິ​ບັດ​ຕົວ​ຈິງ​ໃຫ້​ໄດ້​ໄວ​ທີ່​ສຸດ ກໍ​ຄື​ການ​ສ້າງ​ຕັ້ງ ​ລະ​ບົບ​ທີ່​ເອື້ອ​ອຳ​ນວຍ ​ຕໍ່​ການ​ເຂົ້າ​ເຖິງ ​ແຫຼ່ງ​ເງິນ​ທຶນ​ກູ້​ຢືມ.
ສະພາການຄ້າ ແລະ ອຸດສາຫະກຳແຫ່ງຊາດ ລາວ ຈະຈັດຕັ້ງປະຕິບັດ 4 ວຽກງານ ເພື່ອສົ່ງເສີມການຄ້າ-ການລົງທຶນລະຫວ່າງ ລາວ ກັບຕ່າງປະເທດໃຫ້ເພີ່ມຂຶ້ນ ໂດຍ ສະເພາະການຮ່ວມມືກັບ ຈີນ ນັ້ນ ທ່ານ ອຸເດດ ສຸວັນນະວົງ ປະທານສະພາການຄ້າ ແລະ ອຸດສາຫະກຳແຫ່ງຊາດ ລາວ ຢືນຢັນວ່າ ໃນປັດຈຸບັນຄະນະກຳມະການບໍລິຫານສະພາການຄ້າ ແລະ ອຸດສາຫະກຳ ແຫ່ງຊາດ ກຳລັງຈັດຕັ້ງປະຕິບັດໃນ 4 ວຽກງານ ເພື່ອຈະໄດ້ອຳນວຍຄວາມສະດວກ ໃຫ້ແກ່ການສົ່ງເສີມການຄ້າ ແລະ ການລົງທຶນໃນ ລາວ ໃຫ້ດີຂຶ້ນຢ່າງຕັ້ງໜ້າອັນປະ ກອບດ້ວຍການພັດທະນາວິສາຫະກິດຂະໜາດນ້ອຍ ແລະ ຂະໜາດກາງ (SMEs) ໃຫ້ຜະລິດສິນຄ້າທີ່ມີຄຸນນະພາບສູງ ແລະ ສາມາດແຂ່ງຂັນໃນຕະຫຼາດສາກົນໄດ້ຢ່າງ ແທ້ຈິງ ການແກ້ໄຂບັນດາບັນຫາທີ່ເປັນອຸບປະສັກຕໍ່ການດຳເນີນທຸລະກິດໃນ ລາວ ການເພີ່ມມູນຄ່າການສົ່ງສິນຄ້າອອກໄປຕ່າງປະເທດໃຫ້ສູງຂຶ້ນຢ່າງຕໍ່ເນື່ອງ ການພັດ ທະນາລະບົບຂໍ້ມູນທາງທຸລະກິດ ແລະ ເສດຖະກິດທີ່ທັນສະໄໝ ດັ່ງທີ່ທ່ານ ອຸເດດ ໄດ້ໃຫ້ການຢືນຢັນວ່າ "ສີ່ເປົ້າໝາຍດັ່ງກ່າວນີ້ເປັນເປົ້າໝາຍທີ່ຕ້ອງໄດ້ເຮັດກົມກຽວກັນ ແລ້ວກະເຮັດໃຫ້ການ ລົງທຶນ ແລະ ການຄ້າ ໂດຍສະເພາະແລ້ວໃນພາກພື້ນຂອງອາຊຽນ ແລະ ຂອງອາຊີ- ປາຊີຟິກ ຈະດີຂຶ້ນພ້ອມທັງການລົງທຶນ ແລະ ການຄ້າລະຫວ່າງ ສປປ ລາວ ກັບໂລກ ອີກທັງພວກເຮົາເອງ ສະພາການຄ້າລາວ ນີ້ກໍໄດ້ກຳນົດຍຸດທະສາດໃນການພັນທະ ນາທຸລະກິດໃນ ສປປ ລາວ ຢ່າງລະອຽດ " ທາງດ້ານທ່ານນາງ ປານີ ຢາທໍຕູ້ ປະທານສະພາແຫ່ງຊາດ ຢືນຢັນວ່າ ວຽກງານທີ່ລັດ ຖະບານ ລາວ ຈະຕ້ອງເລັ່ງປັບປຸງການບໍລິຫານງານໃຫ້ມີປະສິດທິພາບໃນການປະຕິ ບັດຕົວຈິງໃຫ້ໄດ້ໄວທີ່ສຸດ ກໍຄືການສ້າງຕັ້ງລະບົບທີ່ເອື້ອອຳນວຍຕໍ່ການເຂົ້າເຖິງແຫຼ່ງ ເງິນທຶນກູ້ຢືມເພື່ອນຳມາໃຊ້ໃນການພັດທະນາສິນຄ້າ ແລະ ບໍລິການຂອງບັນດາ SMEs ເພາະການຈັດຕັ້ງປະຕິບັດໃນພາກຕົວຈິງໄດ້ດຳເນີນໄປຢ່າງຊັກຊ້ານັບຕັ້ງແຕ່ ທີ່ໄດ້ປະກາດໃຊ້ກົດໝາຍສົ່ງເສີມ SMEs ເມື່ອເດືອນທັນວາ 2011 ເປັນຕົ້ນມາແລ້ວ ເພາະວ່າພາກສ່ວນກ່ຽວກັບຂອງລັດຖະບານ ລາວ ໄດ້ຈັດຕັ້ງປະຕິບັດບັນດານິຕິກຳໃຕ້ ກົດໝາຍຢ່າງມີປະສິດທິພາບທັງຍັງບໍ່ຊັດເຈນໃນການກຳນົດນະໂຍບາຍທີ່ກຽວກັບ ການເຂົ້າເຖິງແຫຼ່ງທຶນ ຂາດການແນະນຳທາງດ້ານວິຊາການ, ການສ້າງແຜນທຸລະກິດ ການເຂົ້າເຖິງຕະຫຼາດ ແລະ ການຂາດຄວາມຊັດເຈນໃນນະໂຍບາຍ ກ່ຽວກັບ ອາກອນ ທຸລະກິດ SMEs ການກຳນົດອັດຕາດອກເບ້ຍ ແລະ ອື່ນໆທີ່ລັດຖະບານ ລາວ ຈະ ຕ້ອງປັບປຸງຢ່າງຮີບດ່ວນທີ່ສຸດ ສ່ວນເຈົ້າໜ້າທີ່ຂອງທະນາຄານໂລກປະຈຳ ລາວ ຢືນຢັນວ່າທະນາຄານໂລກ ໄດ້ໃຫ້ ການຊ່ວຍເຫຼືອເພື່ອການພັດທະນາ SMEs ໃນ ລາວ ຄິດເປັນມູນຄ່າລວມ 20 ລ້ານ ໂດລາໃນຊ່ວງປີ 2014-2019 ໃນນີ້ເປັນການຊ່ວຍເຫຼືອດ້ານເທັກນິກ 10 ລ້ານໂດລາ ແລະ ເງິນສຳລັບໃຫ້ SMEs ກູ້ຢືມມູນຄ່າ 10 ລ້ານໂດລາ ຊຶ່ງກໍປາກົດວ່າຈົນເຖິງປັດຈຸ ບັນໄດ້ມີການປ່ອຍເງິນກູ້ໃຫ້ SMEs ພຽງ 42 ລາຍທີ່ຄິດເປັນມູນຄ່າລວມພຽງ 4 4 ລ້ານໂດລາເທົ່ານັ້ນ ທັງນີ້ກໍເນື່ອງຈາກການຈັດຕັ້ງປະຕິບັດທີ່ຊັກຊ້າໃນພາກລັດຖະ ບານລາວເອງ ອີງຕາມລາຍງານຂອງສູນສະຖິຕິແຫ່ງຊາດລາວ ລະບຸວ່າການສຳຫຼວດທີ່ກ່ຽວກັບການ ຜະລິດສິນຄ້າ ແລະ ບໍລິການຂອງບັນດາຫົວໜ່ວຍທຸລະກິດ 124,830 ລາຍທົ່ວປະ ເທດ ລາວ ພົບວ່າ 94 ເປີເຊັນເປັນຫົວໜ່ວຍທຸລະກິດທີ່ຜະລິດສິນຄ້າ ແລະ ບໍລິການ ເພື່ອຕອບສະໜອງການບໍລິໂພກໃນປະເທດເປັນດ້ານຫຼັກ ແລະ ມີພຽງ 630 ລາຍຫຼື 0 5 ເປີເຊັນເທົ່ານັ້ນທີ່ເນັ້ນໜັກການຜະລິດສິນຄ້າເພື່ອສົ່ງອອກ ສ່ວນ 1,700 ກວ່າລາຍ ຫຼື 1 4 ເປີເຊັນກໍເນັ້ນໜັກທັງການຜະລິດ ເພື່ອສົ່ງອອກ ແລະ ຕອບສະໜອງພາຍໃນຄູ່ ກັນໄປ ທັງນີ້ໂດຍສະພາການຄ້າ ແລະ ອຸດສາຫະກຳແຫ່ງຊາດໄດ້ສ້າງຕັ້ງສູນພັດທະນາກົດ ໝາຍການຄ້າເມື່ອບໍ່ນານມານີ້ ດ້ວຍການຊ່ວຍເຫຼືອຈາກອົງການສະຫະປະຊາຊາດ ໂດຍມີເປົ້າໝາຍທີ່ຈະພັດທະນາເພື່ອຍົກລະດັບຄຸນນະພາບສິນຄ້າ ລາວ ໃຫ້ມີຄຸນນະ ພາບມາດຕະຖານ ແລະ ສາມາດທີ່ຈະແຂ່ງຂັນທາງດ້ານລາຄາໃນຕະຫຼາດສາກົນໄດ້ ຢ່າງແທ້ຈິງ ແຕ່ຢ່າງໃດກໍຕາມ ໃນປັດຈຸບັນນີ້ ກໍມີຫົວໜ່ວຍທຸລະກິດ SMEs ຂອງພາກເອກະຊົນ ລາວ ຈຳນວນພຽງແຕ່ 119 ລາຍເທົ່ານັ້ນໃນທົ່ວປະເທດທີ່ໄດ້ຮັບອະນຸຍາດໃຫ້ນຳໃຊ້ ກາໝາຍນຶ່ງເມືອງ-ນຶ່ງຜະລິດຕະພັນ (ODOP) ທີ່ຕ່າງຊາດຍອມຮັບວ່າ ເປັນສິນຄ້າ ລາວ ທີ່ມີຄຸນນະພາບ ແລະ ມາດຕະຖານສາກົນ